ddrg/super_eurlex huggingface dataset:
(4)

Komission täytäntöönpanoasetuksella (EU) 2020/1369 (2) lisätään asetuksen (ETY) N:o 2658/87 liitteessä I olevan kolmannen osan liitteeseen 10 uudet suojanaamareiden Taric-alanimikkeet. Sen varmistamiseksi, että kyseiset uudet koodit sisällytetään 1 päivästä tammikuuta 2021 sovellettavaan yhdistettyyn nimikkeistöön, on tarpeen muuttaa 1 päivästä tammikuuta 2021 asetuksen (ETY) N:o 2658/87 liite I, sellaisena kuin se on muutettuna komission täytäntöönpanoasetuksella (EU) 2020/1577 (3).
(10)

Sen vuoksi on aiheellista lykätä aineryhmälle vahvistettua viimeistä hakemispäivää ja lopetuspäivää covid-19:n diagnosointiin, hoitoon tai ehkäisyyn tarkoitettujen lääkkeiden ja lääkinnällisten laitteiden ja niiden lisälaitteiden, mukaan lukien in vitro -diagnostiikkaan tarkoitetut lääkinnälliset laitteet, tutkimusta, kehittämistä ja tuotantoa varten ja tällaisissa lääkinnällisissä laitteissa ja niiden lisälaitteissa käyttöä varten. On tarpeen lykätä viimeistä hakemispäivää siten, että se on 18 kuukautta tämän asetuksen voimaantulosta, jotta mahdollistetaan lupahakemusten valmistelu edellä mainittuja käyttöjä varten, ja näin ollen on aiheellista lykätä lopetuspäivää siten, että se on 36 kuukautta tämän asetuksen voimaantulosta.
”LIITE

Asetuksen 49 artiklan 3 kohdassa tarkoitetut rekisteröityjen ryhmät ja operatiivisten henkilötietojen ryhmät

A. Sellaisten rekisteröityjen ryhmät, joiden operatiivisia henkilötietoja voidaan käsitellä hakemistossa:

a) EPPOn rikosoikeudellisissa menettelyissä epäiltynä olevat tai syytetyt henkilöt;

b) EPPOn rikosoikeudellisten menettelyiden seurauksena tuomitut henkilöt;

c) luonnolliset henkilöt, jotka ovat tehneet ilmoituksia EPPOn toimivaltaan kuuluvista rikoksista tai ovat niiden uhreja;

d) edellä a tai b alakohdassa tarkoitettujen henkilöiden kontaktit tai kumppanit.

B. Edellä A kohdan a ja b alakohdassa tarkoitettujen rekisteröityjen ryhmien sellaisten operatiivisten henkilötietojen ryhmät, joita voidaan käsitellä hakemistossa:

a) sukunimi, alkuperäinen sukunimi, etunimet ja mahdollinen salanimi tai peitenimi;

b) syntymäaika ja -paikka;

c) kansalaisuus;

d) sukupuoli;

e) asuinpaikka, ammatti ja asianomaisen henkilön oleskelupaikka;

f) sosiaali- ja henkilötunnukset, ajokortit, henkilöasiakirjat, passitiedot ja tulli- ja verotunnistenumerot;

g) väitettyjen rikosten kuvaus ja luonne, ajankohta, jona ne on tehty, ja niiden rikosoikeudellinen määrittely;

h) sellaisia oikeushenkilöitä koskevat tiedot, jotka liittyvät sellaisiin tunnistettuihin tai tunnistettavissa oleviin henkilöihin, joiden osalta Euroopan syyttäjänvirasto suorittaa tutkintaa;

i) epäily henkilön kuulumisesta rikollisjärjestöön;

j) yksityiskohtaiset tiedot pankeissa ja muissa rahoituslaitoksissa olevista tileistä;

k) puhelin- ja SIM-korttien numerot, sähköpostiosoitteet, IP-osoitteet, verkkoalustoilla käytettyjen tilien tunnukset ja käyttäjätunnukset;

l) ajoneuvojen rekisteritiedot;

m) henkilön omistamat tai käyttämät yksilöitävissä olevat omaisuuserät, kuten kryptovarat ja kiinteistöt.

C. Edellä A kohdan c alakohdassa tarkoitettujen rekisteröityjen ryhmien sellaisten operatiivisten henkilötietojen ryhmät, joita voidaan käsitellä hakemistossa, rajoittuen siihen, mikä on EPPOn tutkinta- ja syytetoimien toteuttamisen kannalta tarpeen ja oikeasuhteista:

a) sukunimi, alkuperäinen sukunimi, etunimet ja mahdollinen salanimi tai peitenimi;

b) syntymäaika ja -paikka;

c) kansalaisuus;

d) sukupuoli;

e) asuinpaikka, ammatti ja asianomaisen henkilön oleskelupaikka;

f) henkilötunnukset, henkilöasiakirjat ja passitiedot;

g) asianomaiseen henkilöön liittyvien tai hänen ilmoittamiensa rikosten kuvaus ja luonne, ajankohta, jona ne on tehty, ja niiden rikosoikeudellinen määrittely.

D. Edellä A kohdan d alakohdassa tarkoitettujen rekisteröityjen ryhmien sellaisten operatiivisten henkilötietojen ryhmät, joita voidaan käsitellä hakemistossa, rajoittuen siihen, mikä on EPPOn tutkinta- ja syytetoimien toteuttamisen kannalta tarpeen ja oikeasuhteista:

a) sukunimi, alkuperäinen sukunimi, etunimet ja mahdollinen salanimi tai peitenimi;

b) syntymäaika ja -paikka;

c) kansalaisuus;

d) sukupuoli;

e) asuinpaikka, ammatti ja asianomaisen henkilön oleskelupaikka;
(16)

On tarpeen varmistaa, että toimijat, joille on myönnetty poikkeus, täyttävät myönnetyn poikkeuksen edellytykset. Toimijoiden olisi säilytettävä tarkastuksia varten asiakirjatodisteet siitä, että niille on myönnetty tiettyjä niiden toiminnan kannalta asiaankuuluvia poikkeuksia ja että ne täyttävät niihin liittyvät edellytykset.
(8)

Sen jälkeen kun Italia oli pyytänyt unionin viranomaisen nimeämistä asetuksen (EY) N:o 2368/2002 19 artiklan mukaisesti, komissio tapasi Italian nimeämän unionin viranomaisen tarkastaakseen, oliko se valmis asetuksessa (EY) N:o 2368/2002 tarkoitettujen tehtävien hoitamiseen. Italian nimeämän unionin viranomaisen toteuttamat toimet ja sen suunnittelemat menettelyt osoittavat, että viranomaisella on valmiudet hoitaa sille asetuksen (EY) N:o 2368/2002 II, III ja V luvun mukaisesti kuuluvat tehtävät luotettavasti, ripeästi, tehokkaasti ja asianmukaisesti. Italian asianomainen viranomainen olisi sen vuoksi lisättävä asetuksen (EY) N:o 2368/2002 liitteessä III olevaan unionin viranomaisten luetteloon.
KOMISSION TÄYTÄNTÖÖNPANOASETUS (EU) 2020/2150,

annettu 16 päivänä joulukuuta 2020,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteessä olevalla tekstillä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 2020. Komission puolesta, puheenjohtajan nimissä, Wolfgang BURTSCHER Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
(1)

Komission asetuksessa (EU) N:o 206/2010 (4) vahvistetaan sellaisten kolmansien maiden ja alueiden tai niiden osien luettelot, joista on sallittua tuoda unionin alueelle tiettyjä eläimiä ja tuoretta lihaa, sekä eläinlääkärintodistuksia koskevat vaatimukset. Siinä säädetään, että sorkka- ja kavioeläinten ja niiden ihmisravinnoksi tarkoitetun lihan lähetyksiä saa tuoda unioniin ainoastaan sellaisista kolmansista maista, jotka täyttävät kyseisessä asetuksessa vahvistetut edellytykset. Asetuksen (EU) N:o 206/2010 liitteessä I olevassa 1 osassa luetellaan kolmannet maat, alueet ja niiden osat, joista on sallittua tuoda unionin alueelle muiden sorkka- ja kavioeläinten kuin hevoseläinten lähetyksiä, kun taas kyseisen asetuksen liitteessä II olevassa 1 osassa luetellaan kolmannet maat, alueet ja niiden osat, joista on sallittua tuoda unionin alueelle sorkka- ja kavioeläinten, mukaan lukien hevoseläimet, tuoreen lihan lähetyksiä.
(3)

Yhdistynyt kuningaskunta on antanut täytäntöönpanopäätöksen asetuksen (EY) N:o 798/2008 edellyttämät takeet, jotta Yhdistynyt kuningaskunta ja sen kruunun alaisuuteen kuuluva Guernsey voidaan sisällyttää kyseisen asetuksen liitteessä I olevaan 1 osaan sen jälkeen, kun Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi on päättynyt, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti. Kun otetaan huomioon Yhdistyneen kuningaskunnan antamat takeet, kyseinen kolmas maa ja sen kruunun alaisuuteen kuuluva Guernsey olisi sisällytettävä asetuksen (EY) N:o 798/2008 liitteessä I olevaan 1 osaan.
(2)

Yhdistynyt kuningaskunta on antanut täytäntöönpanopäätöksen asetuksen (EY) N:o 119/2009 edellyttämät takeet, jotta Yhdistynyt kuningaskunta voidaan sisällyttää kyseisen asetuksen liitteessä I olevaan 1 osaan sen jälkeen, kun Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi on päättynyt, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti. Kun otetaan huomioon Yhdistyneen kuningaskunnan antamat takeet, kyseinen kolmas maa olisi sisällytettävä asetuksen (EY) N:o 119/2009 liitteessä I olevassa 1 osassa olevaan luetteloon.
a)

Yhdistyneen kuningaskunnan lentoliikenteen harjoittaja voi toimia markkinoivana lentoliikenteen harjoittajana siten, että unionin lentoliikenteen harjoittaja tai Yhdistyneen kuningaskunnan lentoliikenteen harjoittaja on lennon suorittava lentoliikenteen harjoittaja, tai siten, että lennon suorittava lentoliikenteen harjoittaja on sellaisen kolmannen maan lentoliikenteen harjoittaja, jolla on unionin oikeuden tai tapauksen mukaan asianomaisen jäsenvaltion tai asianomaisten jäsenvaltioiden lainsäädännön nojalla tarvittavat liikenneoikeudet ja jonka lentoliikenteen harjoittajilla on oikeus käyttää kyseisiä oikeuksia kyseisen järjestelyn mukaisesti;
(8)

Oikeus suorittaa kuljetuksia jäsenvaltion alueella ja jäsenvaltioiden välillä on sisämarkkinoiden keskeinen saavutus, eikä se saisi olla Yhdistyneen kuningaskunnan maanteiden tavaraliikenteen harjoittajien käytettävissä sen jälkeen, kun siirtymäaika on päättynyt, ellei erityissäännöksillä toisin säädetä. Välittömästi siirtymäkauden jälkeen ja unionin ja Yhdistyneen kuningaskunnan välisen maanteiden tavaraliikennettä koskevan tulevan sopimuksen puuttuessa liikennevirtojen häiriöt ja niistä johtuvat yleiseen järjestykseen kohdistuvat uhat ovat kuitenkin todennäköisiä erityisesti rajanylityspaikoilla, joita on vähän ja joissa ajoneuvojen ja niiden lastin lisätarkastukset on määrä suorittaa. Ruuhkautuminen Yhdistyneen kuningaskunnan vastaisilla rajanylityspaikoilla lisääntyi jo ennen siirtymäkauden päättymistä. Myös covid-19-pandemiaan liittyvällä kriisillä oli kielteisiä vaikutuksia tieliikenteeseen, koska tyhjien kuormien määrä kasvoi ja tämä suuntaus saattaa kärjistyä, jos Yhdistyneen kuningaskunnan maanteiden tavaraliikenteen harjoittajat eivät voi joustavasti toteuttaa, edes hyvin rajoitetussa määrin, kuljetuksia unionin alueella tiukasti rajatun ajanjakson ajan. Tällaiset häiriöt voivat johtaa tilanteisiin, joilla on kielteinen vaikutus kriittisiin toimitusketjuihin, joita pidetään välttämättöminä meneillään olevan covid-19-pandemian hallitsemiseksi. Tällaisten häiriöiden laajuuden vähentämiseksi Yhdistyneen kuningaskunnan maanteiden tavaraliikenteen harjoittajien olisi sallittava tilapäisesti suorittaa rajallinen määrä lisäkuljetuksia unionin alueella Yhdistyneen kuningaskunnan ja unionin välisen liikenteen yhteydessä. Niiden ajoneuvojen ei tällöin tarvitsisi palata välittömästi Yhdistyneeseen kuningaskuntaan, ja ne olisivat epätodennäköisemmin tyhjiä Yhdistyneeseen kuningaskuntaan palatessaan, mikä vähentäisi ajoneuvojen kokonaismäärää ja siten painetta rajanylityspaikoilla. Tällaisten lisätoimien toteuttamista koskevan oikeuden olisi oltava oikeasuhteinen, se ei saisi johtaa samantasoisiin oikeuksiin kuin ne, jotka unionin maanteiden tavaraliikenteen harjoittajilla on sisämarkkinasääntöjen nojalla, ja se olisi poistettava asteittain.
(5)

Unionin osalta on tarpeen ryhtyä erityistoimenpiteisiin, jotta varmistetaan, että unioniin rekisteröityjen ilma-alusten osalta tällaisiin suunnittelutodistuksiin perustuneet suunnittelut katetaan asetuksen (EU) 2018/1139 soveltamisalaan kuuluvilla suunnittelutodistuksilla siirtymäkauden päätyttyä. Erityistoimenpiteiden olisi mahdollistettava se, että asianomaiset ilma-alusten käyttäjät voivat jatkaa kyseessä olevien tuotteiden käyttöä. Näin ollen on tarpeen säätää, että siirtymäkauden päättymisen jälkeisestä päivästä alkaen viraston tai tapauksen mukaan sen hyväksymän suunnitteluorganisaation katsotaan myöntäneen kyseisiä suunnitteluja koskevat suunnittelutodistukset. Asetuksessa (EU) 2018/1139 ja asiaa koskevissa komission säädöksissä käsitellään tällaisia suunnittelutodistuksia, jotka on myönnetty sillä perusteella, että kyseinen ilma-alus on rekisteröity jäsenvaltiossa, vaikka suunnitteluvaltiona on kolmas maa.
(10)

Unionin ja Yhdistyneen kuningaskunnan välisten yhteyksien varmistamiseksi on olennaisen tärkeää, että rautatieyritykset, jotka ovat sijoittautuneet Yhdistyneeseen kuningaskuntaan ja joilla on Yhdistyneen kuningaskunnan myöntämä toimilupa, jatkavat liikennöintiä. Tätä varten olisi pidennettävä Yhdistyneen kuningaskunnan direktiivin 2012/34/EU mukaisesti myöntämien toimilupien ja hallitustenvälisen komission antamien turvallisuustodistusten voimassaoloaikaa yhdeksällä kuukaudella tämän asetuksen soveltamispäivästä, mikä on riittävä aika siihen, että asianomainen jäsenvaltio voi toteuttaa tarvittavat toimenpiteet yhteenliitettävyyden varmistamiseksi direktiivien 2012/34/EU ja (EU) 2016/798 mukaisesti ja päätöksessä (EU) 2020/1531 tarkoitetun sopimuksen perusteella.
(2)

Yhdistynyt kuningaskunta on antanut asetuksen (EY) N:o 1251/2008 edellyttämät takeet, jotta Yhdistynyt kuningaskunta sekä sen kruunun alaisuuteen kuuluvat Guernseyn, Mansaaren ja Jerseyn alueet voidaan sisällyttää kyseisen asetuksen liitteeseen III sen jälkeen, kun Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi on päättynyt, sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti. Kun otetaan huomioon Yhdistyneen kuningaskunnan antamat takeet, kyseinen kolmas maa ja sen kruunun alaisuuteen kuuluvat alueet olisi sisällytettävä asetuksen (EY) N:o 1251/2008 liitteeseen III.
(4)

Siirtymäkauden päättymisestä alkaen muualta Yhdistyneestä kuningaskunnasta kuin Pohjois-Irlannista unionin tullialueelle saapuvista tavaroista on annettava saapumisen yleisilmoitus ja unionin tullialueelta muualla Yhdistyneessä kuningaskunnassa kuin Pohjois-Irlannissa sijaitsevaan määräpaikkaan poistuvista tavaroista on annettava lähtöä edeltävä ilmoitus. Kyseiset ilmoitukset on annettava määräajassa, joka on riittävän pitkä, jotta jäsenvaltioiden tulliviranomaiset ja Pohjois-Irlannin osalta toimivat Yhdistyneen kuningaskunnan tulliviranomaiset voivat tehdä asianmukaisen vaarattomuutta ja turvallisuutta koskevan riskianalyysin ennen tavaroiden saapumista ja ennen tavaroiden lähtöä aiheuttamatta merkittäviä häiriöitä talouden toimijoiden logistiikkavirtoihin ja prosesseihin.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koskee komission asetuksen (EY) N:o 378/1999 (2) nojalla rekisteröidyn suojatun alkuperänimityksen ”Olives noires de la Vallée des Baux-de-Provence” eritelmän muutoksen hyväksymistä.
(1)

Komission asetuksessa (EU) N:o 605/2010 (2) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset ihmisravinnoksi tarkoitettujen raakamaito-, maitotuote-, ternimaito- ja ternimaitotuote-erien unionin alueelle tuontia varten sekä luettelo kolmansista maista tai niiden osista, joista tällaisia tuote-eriä on sallittua tuoda unionin alueelle. Asetuksen (EU) N:o 605/2010 liitteessä I esitetään luettelo kolmansista maista tai niiden osista, joista on sallittua tuoda unionin alueelle ihmisravinnoksi tarkoitettuja raakamaito-, maitotuote-, ternimaito- tai ternimaitotuote-eriä.
4a31

Andrés Pintaluba SA.

6-fytaasi EC 3.1.3.26

Lisäaineen koostumus Komagataella phaffii CGMCC 12056 -organismin tuottamaa 6-fytaasia (EC 3.1.3.26) sisältävä valmiste, jonka vähimmäisaktiivisuus on: Kiinteässä muodossa: 20 000 U (1)/g Nesteenä 20 000 U/ml

Broilerit Kananuorikot ja siitoseläimiksi kasvatettavat kanat Toissijaiset siipikarjalajit, joita kasvatetaan lihan tai munien tuotantoon tai siitoseläimiksi

-

250 U

1. Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus rehua lämpökäsiteltäessä. 2. Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.
(3)

Saccharomyces cerevisiae CNCM I-4407 (entinen Saccharomyces cerevisiae NCYC Sc 47) -valmiste hyväksyttiin ilman aikarajoitusta direktiivin 70/524/ETY mukaisesti käytettäväksi rehun lisäaineena vieroitettujen porsaiden ruokinnassa komission asetuksella (EY) N:o 2148/2004 (3), emakoiden ruokinnassa komission asetuksella (EY) N:o 1288/2004 (4) ja lypsylehmien ruokinnassa komission asetuksella (EY) N:o 1811/2005 (5). Kyseinen valmiste merkittiin sen jälkeen rehun lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
(1)

Maailman kauppajärjestö antoi 2 päivänä lokakuuta 2019 välimiespäätöksen suurten siviili-ilma-alusten kauppaan vaikuttavia toimenpiteitä koskevassa asiassa ”European Communities and Certain Member States – Measures Affecting Trade in Large Civil Aircraft”, WT/DS316/ARB. Välimiespäätös antoi Amerikan yhdysvalloille, jäljempänä ’Yhdysvallat’, mahdollisuuden pyytää lupaa ottaa unionin Airbusille myöntämien tukien vuoksi käyttöön vastatoimia, joiden taso on enintään 7,5 miljardia Yhdysvaltain dollaria vuodessa. Yhdysvallat otti 18 päivänä lokakuuta 2019 käyttöön 25 prosentin arvotullin muun muassa kuohumattomille viineille, joita Saksa, Espanja, Ranska ja Yhdistynyt kuningaskunta vievät Yhdysvaltoihin. Tällä poikkeuksellisella, epäoikeudenmukaisella ja ennakoimattomalla tilanteella on vakava haitallinen vaikutus kaikkien unionin viinien maailmanlaajuiseen kauppaan. Lisäksi Yhdysvallat on uhannut soveltaa 100 prosentin arvotullia ranskalaisiin kuohuviineihin vastauksena Ranskan digitaalisten palvelujen verolle (GAFA-vero).
KOMISSION TÄYTÄNTÖÖNPANOASETUS (EU) 2020/126,

annettu 29 päivänä tammikuuta 2020,

oliiviöljyn yksityisen varastoinnin tuen enimmäismäärän vahvistamisesta täytäntöönpanoasetuksella (EU) 2019/1882 avatussa tarjouskilpailussa

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (1) ja erityisesti sen 4 artiklan 2 kohdan ensimmäisen alakohdan a alakohdan,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (2) ja erityisesti sen 18 artiklan 2 kohdan,

sekä katsoo seuraavaa:

(1) Komission täytäntöönpanoasetuksella (EU) 2019/1882 (3) avataan oliiviöljyn yksityistä varastointia koskeva tarjouskilpailu.

(2) Tarjousten jättämisen osakaudella, joka päättyy 27 päivänä tammikuuta 2020, saatujen tarjousten, varastoitavan enimmäismäärän, arvioitujen varastointikustannusten ja muiden asian kannalta merkityksellisten markkinatietojen perusteella on aiheellista vahvistaa yksityisen varastoinnin tuen enimmäismäärä, joka voidaan myöntää 150 521,66 tonnille oliiviöljyä 180 päivän ajanjaksoksi vaikean markkinatilanteen helpottamiseksi.

(3) Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

(4) Maatalouden yhteisen markkinajärjestelyn komitea ei ole antanut lausuntoa puheenjohtajansa asettamassa määräajassa,

ON HYVÄKSYNYT TÄMÄN ASETUKSEN:

1 artikla Oliiviöljyn yksityisen varastoinnin tuen enimmäismääräksi vahvistetaan täytäntöönpanoasetuksella (EU) 2019/1882 avatussa tarjouskilpailussa 27 päivänä tammikuuta 2020 päättyvällä osakaudella tehtyjen tarjousten osalta a) 0,88 euroa tonnilta ekstra-neitsytoliiviöljyä päivää kohden; b) 0,88 euroa tonnilta neitsytoliiviöljyä päivää kohden; c) 0,88 euroa tonnilta oliivilamppuöljyä päivää kohden.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2020. Komission puolesta, puheenjohtajan nimissä María Ángeles BENÍTEZ SALAS Vt. Pääjohtaja Maatalouden ja maaseudun kehittämisen pääosasto

(1) EUVL L 346, 20.12.2013, s. 12.

(2) EUVL L 347, 20.12.2013, s. 671.

(3) Komission täytäntöönpanoasetus (EU) 2019/1882, annettu 8 päivänä marraskuuta 2019 (EUVL L 290, 11.11.2019, s. 12).
(15)

Tutkimuksissa, joissa on useampia kuin yksi asianomainen maa, näistä maista tulevan tuonnin kumuloiminen edellä olevissa kappaleissa kuvattua analyysiä varten riippuu siitä, päättääkö komissio kumuloida tämän tuonnin perustana olevassa tutkimuksessa. Komissio huomautti myös, että asiassa Stemcor antamassaan tuomiossa unionin yleinen tuomioistuin katsoi, että perusasetuksen 10 artiklan 4 kohdan d alakohdassa tarkoitettua tuonnin huomattavaa lisäkasvua on arvioitava kokonaisuudessaan sen määrittämiseksi, heikentääkö tuonti kokonaisuudessaan todennäköisesti vakavasti lopullisten tullien korjaavaa vaikutusta ja aiheuttaako se näin lisävahinkoa unionin tuotannonalalle, ottamatta huomioon kyseisten tuojien yksilöllistä ja subjektiivista asemaa (6). Kuten edellä olevasta taulukosta käy ilmi, kumuloitu tuonti asianomaisista maista on kiistatta osoittanut huomattavaa lisäkasvua.